கங்கன், மகாபாரதம்
 [[File:Draupadi humiliated RRV.jpg| thumb|[[விராடன்|விராட]]  அரசவையில்,  [[விராடன்]] மற்றும்  [[தருமன்| கங்கன்]] முன்னிலையில் [[சைரந்திரி]]யை மானபங்கப்படுத்தும் [[கீசகன்]]]]
 
 '''கங்கன்''', [[மகாபாரதம்|மகாபாரத]] [[இதிகாசம்|இதிகாசத்தில்]] 12 ஆண்டுகள்  [[வன பருவம்|வன வாசத்தை]] முடித்த [[பாண்டவர்]]கள், ஓராண்டு தலைமறைவு வாழ்க்கை நடத்த  [[திரௌபதி]]யுடன் [[மத்சய நாடு|மத்சய நாட்டின்]] மன்னர் [[விராடன்|விராடனின்]] அரண்மனையில் மாறு வேடத்தில் பணியில் சேர்ந்தனர். 
 
 [[தருமன்|தருமர்]] [[அந்தணர்]] வடிவத்தில் கங்கன் எனும் பெயரில் [[விராடன்|விராட]] மன்னரின் அரசவை உறுப்பினராகவும் மற்றும் விராடனுடன் சொக்கட்டான் மற்றும் [[சதுரங்கம்]] ஆடும் பணியிலும் சேர்ந்தார்.&lt;ref&gt;[http://sacred-texts.com/hin/m04/m04007.htm Virata Parva SECTION VII]&lt;/ref&gt;&lt;ref&gt;[http://mahabharatham.arasan.info/2014/10/Mahabharatha-Virataparva-Section7.html யுதிஷ்டிரன் விராடன் சந்திப்பு! - விராட பர்வம் பகுதி 7]&lt;/ref&gt; 
 
 ==திரௌபதி &amp; மற்ற பாண்டவர்களின் மாறுவேடப் பெயர்கள்==
 விராட அரண்மனையில் திரௌபதி [[சைரந்திரி]] வேடத்திலும், அருச்சுனன் [[பிருகன்னளை]] வேடத்திலும், வீமன்  [[வல்லபன்]] வேடத்திலும்,  சகாதேவன் [[தந்திரிபாலன்]], வேடத்திலும், நகுலன் [[கிரந்திகன்]] வேடத்திலும் விராட அரண்மனைப் பணிகளில் சேர்ந்தனர்.
 
 ==விராட அரண்மனையில் கங்கன்==
 பாண்டவர்களின் வனவாசத்தின் 13வது ஆண்டு நிறைவுறும் காலத்தில், பாண்டவர்கள் [[மத்சய நாடு|விராட நாட்டில்]] தலைமறைவாக இருப்பதை ஒற்றர்கள் மூலம் உணர்ந்த [[துரியோதனன்]],  விராட நகரத்திலிருந்து பாண்டவர்களை குறிப்பாக [[அருச்சுனன்|அருச்சுனனை]] வெளிக் கொணர, [[கர்ணன்]], [[பீஷ்மர்]] மற்றும் [[துரோணர்]] தலைமையில் பெரும்படையுடன் விராட நாட்டின் எல்லையில் மேய்ந்து கொண்டிருந்த ஆநிரைகளை கவர்ந்தனர். 
 
 இச்செய்தி இடையர்கள் மூலம் விராட மன்னருக்குச் சென்ற போது,   கௌரவரப் படைகளை எதிர்கொள்ள, தன் சிறு வயது மகன் [[உத்தரன்|உத்தரனை]] அனுப்ப முயற்சிக்கையில், உத்தரனின் தேரோட்டியாக [[பிருகன்னளை]]யை நியமிக்க [[சைரந்திரி]] வேண்டுகோள் விடுத்த யோசனையை [[கங்கன்|கங்கனும்]] ஆமோதித்தார். 
 
 போர்க் களத்தில் கௌரவர்களைக் கண்ட உத்தரன் நடுக்கம் கொண்டான். எனவே [[உத்தரன்]] தோரோட்ட, [[பிருகன்னளை]], பீஷ்மர் முதலான கௌரவர்களை வென்று, விராட நகரத்திற்குத் திரும்பும் போது பிருகன்னளை தேரோட்டிக் கொண்டு வந்தார். 
 
 ==கங்கனின் நெற்றிக் குருதி==
 போரில் தன் மகன் உத்தரன் வெற்றி பெற்றதாக கருதி, உத்தரனைப் புகழ்ந்தும், பிருகன்னளையைத் தாழ்த்தியும் பேசிய விராட மன்னரை நோக்கி [[கங்கன்]], உண்மையில் போரில் வென்றது [[பிருகன்னளை]] எனக் கூற, கடுஞ்சினத்துடன் விராட மன்னர் கங்கன் மீது சொக்கட்டான் காய்களை வீசி எறிந்தார். காய்கள் கங்கனின் நெற்றியில் பட்டு, குருதி நிலத்தில் விழும் வேளையில், [[சைரந்திரி]] தன் சீலைத் தலைப்பால் தருமரின் குருதி நிலத்தில் விழாது பிடித்துக் கொண்டாள்.  
 
 இச்செயலைக் கண்டு வியந்த விராடன், ஏன் குருதியை நீ கீழே விழாவண்ணம் சேலைத் தலைப்பால் தாங்கினாய் எனக் கேட்டதற்கு, சைரந்திரி கங்கன் உண்மையில் பாண்டவர்களில் மூத்தவனான [[தருமன்|தருமர்]] எனும் உண்மையைக் கூறினாள். தருமரின் இரத்தம் விராட அரண்மனையில் சிந்தினால், அவரது உடன்பிறப்புகள் விராட நாட்டையே கொளுத்தி விடுவார்கள் என்பதால், குருதியைச் சேலைத் தலைப்பில் பிடித்துக் கொண்டேன் எனக் கூறினாள். 
 
 விராடன் தன் தவறை உணர்ந்து கங்கனிடம் ([[தருமன்|தருமரிடம்]]) மன்னிப்புக் கோரினார். பின் மாறுவேடத்தில் மற்ற பாண்டவர்களான வீமன் முதலானவர்கள் விராட அரண்மனையில் தங்கியிருப்பதை கங்கர் மூலம் விராடன் அறிந்து கொண்டு, அனைவருக்கும் உரிய சிறப்புகள் செய்தான்.
 
 ==இதனையும் காண்க==
 *[[விராட பருவம்]]
 
 ==மேற்கோள்கள்==
 {{Reflist}}
 
 {{மகாபாரதம்}}